Billy Graham

William Franklin Graham Jr. (Novemba 7, 1918 – Februari 21, 2018) alikuwa mhubiri, mchungaji wa Kanisa la Southern Baptist, na mtetezi wa haki za kiraia wa Marekani. Mahubiri yake ya moja kwa moja kupitia ziara za kimataifa na matangazo ya redio na televisheni yalifahamika sana kuanzia katikati hadi mwishoni mwa karne ya 20.

Katika taaluma yake ya zaidi ya miaka sitini, Graham alijulikana kama kiongozi mashuhuri wa Ukristo wa Kiinjili nchini Marekani na duniani kote. Kuanzia mwishoni mwa miaka ya 1940 na mwanzoni mwa miaka ya 1950, alianza kuhubiri kwenye viwanja vikubwa vilivyojaa watu katika nchi mbalimbali, huku mahubiri yake yakitangazwa kwa njia ya redio na televisheni, na baadhi yake yakiendelea kuonekana hadi karne ya 21.

Aliendesha kampeni zake za Injili maarufu kama crusades kila mwaka kuanzia 1947 hadi alipostaafu mwaka 2005. Pia alihudumu kama mtangazaji wa kipindi cha redio Hour of Decision kati ya 1950 na 1954. Katika kipindi cha ubaguzi wa rangi nchini Marekani, Graham alikataa kabisa ubaguzi wa rangi na alisisitiza kuwa mikutano yake yote iwe ya watu wa jamii zote, tangu mwaka 1953. Alimwalika pia Martin Luther King, Jr. kuhubiri pamoja naye kwenye kampeni ya Injili mjini New York mwaka 1957.

Zaidi ya kutekeleza lengo lake la kidini, Graham alisaidia kuunda mtazamo wa watu wengi waliotoka katika mazingira tofauti, akiwahimiza kuona uhusiano kati ya Biblia na mitazamo ya kisasa ya kidunia. Kwa mujibu wa tovuti yake, alihutubia hadhira ya watu zaidi ya milioni 210 katika zaidi ya nchi na maeneo 185 kupitia mikutano mbalimbali, ikiwa ni pamoja na BMS World Mission na Global Mission event.

Graham alikuwa karibu na marais wa Marekani kama Dwight D. Eisenhower, Lyndon B. Johnson (ambaye alikuwa miongoni mwa marafiki zake wa karibu), na Richard Nixon. Pia alikuwa rafiki wa muda mrefu wa mhubiri wa televisheni Robert Schuller, ambaye alihamasishwa na Graham kuanzisha huduma yake ya televisheni.

Huduma yake ya kiinjili ilipokelewa vyema na madhehebu makuu ya Kiprotestanti, huku akiwahimiza waumini waliogeukia Uinjilisti wake kubaki katika makanisa yao au kurejea katika madhehebu yao ya asili. Ingawa mwanzoni alikuwa na mtazamo wa mashaka juu ya Ukatoliki — jambo lililokuwa la kawaida miongoni mwa Wainjilisti wa wakati huo — hatimaye alikuza uhusiano mzuri na viongozi wengi wa Kanisa Katoliki la Marekani na kuhimiza mshikamano kati ya Wakatoliki na Waprotestanti.David George Mullan, Narratives of the Religious Self in Early-Modern Scotland, Ashgate Publishing, Ltd., 2010, p. 27

Graham alianzisha vyombo mbalimbali vya habari na uchapishaji. Kulingana na wafanyakazi wake, zaidi ya watu milioni 3.2 walijibu mwaliko wa Billy Graham Crusades kwa "kumpokea Yesu Kristo kama Mwokozi wao binafsi." Hadhi yake iliongezeka kiasi kwamba, kufikia katikati ya miaka ya 1960, aliitwa "The Great Legitimator", akiheshimiwa na marais, kutangaza uhalali wa vita, kushutumu ubaguzi wa rangi, kuhimiza maadili mema, na kuongeza heshima kwa matukio ya kijamii.

Katika historia ya Ukristo, Graham alihubiri Injili kwa watu wengi zaidi ana kwa ana na kwa njia ya vyombo vya habari kuliko mhubiri yeyote mwingine. Katika kipindi chake cha maisha, alitajwa katika orodha ya watu wanaovutiwa zaidi duniani (Gallup’s list of most admired men and women) mara 61—a record ambayo haijavunjwa.Yonat Shimron, Billy Graham made sure his integrity was never in question, religionnews.com, USA, February 23, 2018Farewell to God: My Reasons for Rejecting the Christian Faith.

 Marejeo 

Jamii:Waliozaliwa 1918
Jamii:Waliofariki 2018
Jamii:wachungaji
Jamii:watu wa Marekani
Jamii:Feminism and Folklore 2025 in Tanzania